મોદી-ટ્રમ્પ અમદાવાદ મુલાકાત : 'ભલે બુલડોઝર ફેરવી દે, અમે જગ્યા ખાલી નહીં કરીએ'\nઅમદાવાદના મોટેરાના સ્ટેડિયમ પાસેની ઝૂંપડપટ્ટીમાં રહેતા લોકોના આ શબ્દો છે.

વડા પ્રધાન નરેન્દ્ર મોદી અને અમેરિકન રાષ્ટ્રપતિ ડોનાલ્ડ ટ્રમ્પની મુલાકાત પહેલાં અમદાવાદ મ્યુનિસિપલ કૉર્પોરેશને મોટેરા સ્ટેડિયમની આસપાસ રહેતા શ્રમિકોને જગ્યા છોડી દેવામાં નોટિસ પાઠવી છે.

24 ફેબ્રુઆરીએ મોટેરા સ્ટેડિયમનું ઉદ્ઘાટન કરવા માટે વડા પ્રધાન મોદી અને અમેરિકાના રાષ્ટ્રપતિ ડોનાલ્ડ ટ્રમ્પ આવી રહ્યા છે.

આ વિસ્તારની ઝૂંપડપટ્ટીમાં અંદાજે 150 પરિવારો રહે છે, જેમાંથી 45 પરિવારોને જગ્યા ખાલી કરી દેવા માટે નોટિસ પાઠવી છે. 

ઝૂંપડપટ્ટીના લોકો છૂટક મજૂરી અને કડિયાકામ કરીને ગુજરાન ચલાવે છે.

બીબીસી ગુજરાતીના સંવાદદાતા તેજસ વૈદ્ય મોટેરા સ્ટેડિયમની પાસેની ઝૂંપડપટ્ટીમાં પહોંચ્યા હતા અને તેમને મળેલી નોટિસ અંગે વાતચીત કરી હતી.

સ્થાનિકોનું કહેવું છે કે અમને વૈકલ્પિક જગ્યા આપવાની વાત થઈ નથી અને અમારી મેળે રહેવાની વ્યવસ્થા કરી દેવા કહેવાયું છે.

જગ્યા ખાલી કરવા સાત દિવસનો સમય

45 પરિવારોને જગ્યા ખાલી કરવા નોટિસ મળી છે.

સ્થાનિકો સાથેની વાતચીતમાં જાણવા મળ્યું કે કૉર્પોરેશન દ્વારા તેમને બે દિવસ પહેલાં જ નોટિસ આપવામાં આવી છે અને તેમને એક અઠવાડિયાની મુદત આપવામાં આવી છે.

એક અઠવાડિયાની અંદર આ ઝૂંપડપટ્ટી ખાલી કરવાનો સ્થાનિકો પાસે સમય છે.

કૉર્પોરેશનનું કહેવું છે કે આ વિસ્તાર ટાઉન પ્લાનિંગની યોજના અંતર્ગત આવતો હોવાથી ઝૂંપડપટ્ટીને ખાલી કરાવાઈ રહી છે.

અહીં ઝૂંપડપટ્ટીમાં રહેતા શૈલેશભાઈનું કહેવું છે, "અમને કોઈ જ કારણ જણાવ્યું નથી, ગઈકાલે સાહેબ આવ્યા અને સાત દિવસની મુદત આપીને જતા રહ્યા. અમને કહ્યું છે કે ખાલી કરી દો, નહીં તો મશીન ફેરવી દઈશું."

તેઓ કહે છે, "અમારા પર મશીન ચઢી જાય તો વાંધો નહીં, પણ અમે આ જગ્યા ખાલી નહીં કરીએ." 

"અમને સરકાર બીજે ક્યાંક વ્યવસ્થા કરી આપે એટલું જ ઇચ્છીએ છીએ. અમને વૈકલ્પિક જગ્યા આપવાની પણ કોઈ વાત કરી નથી."

રોજનું કમાઈને પેટિયું રળતાં શ્રમિકો

અહીં આવેલી ઝૂંપડપટ્ટીમાં રહેતા શ્રમિકો રોજનું કમાઈને રોજ ખાય છે. તેઓ છૂટક મજૂરી અને કડિયાકામ કરીને પેટિયું રળે છે.

અન્ય એક સ્થાનિક બહેને બીબીસીને કહ્યું, "અમને મારીને સરકારને સુખ મળતું હોય, તો મારી નાખે, પણ અમે આ જગ્યા ખાલી નહીં કરીએ."

અહીં રહેતાં મંજુબહેને તેમની સ્થિતિ વિશે વાત કરતાં કહ્યું, "અમને પણ નોટિસ મળી છે, સરકાર જગ્યા આપે તો અમે બીજે ક્યાંક જઈએ."

"અમારાં બાળકો અહીં ભણે છે. અમે આ...\n\ntl;dr:
'અમે ઘર ખાલી નહીં કરીએ, કૉર્પોરેશને મશીનો ફેરવવા હોય તો અમારી ઉપર ફેરવે. અમે મરી જઈશું પણ ઘર ખાલી નહીં કરીએ. અમને રહેવા માટે વૈકલ્પિક જગ્યા આપે નહીં તો અમે અહીં જ રહીશું.'